Dayne Harlan

Dayne immáron több, mint harminc éve szolgálta a birodalmat legjobb tudása szerint. Miután a katonai akadémiát kitűnő értékeléssel elvégezte, karrierjének első éveiben a hadseregben szolgált, ahol kemény harcosnak és kiváló szakaszvezetőnek bizonyult. Világéletében elkötelezett híve volt a rendszernek és a császárnak, ezért idővel úgy érezte, képességeit legjobban a Birodalom Biztonsági Hivatalnál tudná kamatoztatni. Felettese magasztaló ajánlólevele egyenes utat biztosított neki a BBH–hoz, ahol az elmúlt két évtized alatt a belsőelhárítás egyik leghírhedtebb alakjává vált. A részleg embereit eleve nyílt ellenszenv övezte, hiszen munkájuk nagy részében a sajátjaikra vadásztak, de Harlan kíméletlensége révén kiemelkedett kollégái közül. A “Medve” – így hívták a háta mögött, amivel egyszerre utaltak magas, zömök termetére és arra a vérengző fenevadra, ami a sztoikus felszín alatt szunnyadt.
=== Családi állapot ===
Fiatalon megházasodott, született egy fia, aki szintén katonai pályára lépett, majd amikor a fiú még tíz sem volt, a szülők viharos körülmények között elváltak, a gyermek pedig az anyja kizárólagos felügyelete alá került. Egyértelmű volt, hogy Harlan százados személyisége, valamint munka– és eredményorientált szemlélete összeegyeztethetetlen volt a normális családi élettel.
=== Előrelépése ===
Paxtonnal folyatott beszélgetés alapján kijelenthető, hogy valamiért megtorpedózzák az előléptetését.
=== Katov 8 ===
2575. április 30-án parancsot kapott lázadást előkészítő árulók egy csoportjának elfogására Paxton őrnagytól, és az ott történtek miatt a BBH belsőelhárításának célkeresztjébe került.
==== Fia elfogása ====
Katov 8 egy gyárbolygó volt, melyet a lázadás kitörésekor az Arturus mellé állók módszeresen megbénítottak, 2575. április 30-án Paxton őrnagy magához hívatta, és megkérte, hogy dolgozzanak együtt utoljára, és amennyiben sikerül jól zárni az ügyet, akkor biztos lesz Harlan előléptetése. A küldetés nem zajlott flottul, és az ottani események miatt Harlan a BBH belsőelhárításának célkeresztjébe került. A feladat egyszeű volt, 6 vagy 7 célszemélyt kellett volna elkapni, közöttük Harlan fiát is. Harlan meg is hamisította a jelentések egy részét.
Mikor fiával újra találkozik a gyárépületben, az magával invitálja Arturus oldalára, ám a férfi ezt nem fogadja el, és inkább kérleli a fiát, hogy jöjjön vele, és adja át magát a birodalmi hatóságoknak, és ő elintézi, hogy a legenyhébb büntetését kapja amit lehet árulásért kapni. Ennek a párbeszédnek fültanúja volt Paxton is, aki inkább le akarta lőni Aydent, amit az idősebb Harlan nem engedett, inkább a testével fogta fel a lövést és cserébe lelőtte Paxtont. Nem sikerül azonban megmenteni fiát, egy yoross katona lövi szíven, és a szeme előtt hal meg. 4 katona tudta csak lecsillapítani később és elvonszolni a péppé vert yoros katona hullájától. Ezt követően rettenetes bűntudat marja a lelkét, és felteszi az életét rá, hogy tisztára mossa halott fia nevét.
Category:Fő karakterek